Brčko distrikt - Wikipedia

# Brčko distrikt

### Sa Wikipedije, slobodne enciklopedije

Brčko distrikt Bosne i Hercegovine

Jedini simboli Brčko distrikta su državni simboli Bosne i Hercegovine.

Centar | Brčko
Načelnik | Branko Damjanac
Supervizor | Suzan Johnson
Površina | 208 km²
Stanovništvo - Ukupno - Gustoća | 80.000 384/km²

Brčko distrikt BiH (bosanski: Brčko distrikt BiH, hrvatski: Brčko distrikt BiH, srpski Брчко дистрикт БиХ) se nalazi u sjeveroistočnoj Bosni i ima samoupravnu administraciju pod suverenitetom države Bosne i Hercegovine. Distrikt je dio i Federacije BiH i Republike Srpske. Distrikt je dan-danas pod međunarodnom supervizijom. Sjedište distrikta je grad Brčko.

Brčko distrikt je službeno osnovan 8. marta 2000, jednu godinu nakon međunarodne arbitracije za Brčko. Brčko distrikt je formiran na cijeloj teritoriji bivše općine Brčko, od koje je 48% (kao i sam grad Brčko) bio pod kontrolom Republike Srpske, a 52% pod kontrolom Federacije Bosne i Hercegovine.

Prije rata je općina Brčko imala 87.332 stanovnika (po popisu iz 1991.), 45% Bošnjaci, 25% Hrvati, 21% Srbi, 6% Jugoslaveni i 3% ostalih.

Prema bivšem gradonačelniku Branko Damjanac, današnje stanovništvo se sastoji od 40% Srba, 39% Bošnjaka i 20% Hrvata. Brčko distrikt pokriva teritoriju od 208 km² i ima oko 80.000 stanovnika. Naselje Brčko ima 38.479 stanovnika.

## [izmijeni] Ekonomija

Zbog svog geografskog položaja, distrikt ima velike ekonomske uslove u poljoprivrednoj i prehrambenoj industriji te trgovini, pogotovu što posjeduje najveću tržnicu u ovom dijelu Evrope – "Arizonu". Mnoge velike državne fabrike su prošle fazu privatizacije, a paralelno s tim povećava se, već sada veliki, broj privatnih poduzeća. Upravo zbog svoga položaja, distrikt Brčko, pored tradicionalnog lovnog, ima dobre mogućnosti za razvijanje kongresnog i seoskog turizma. U distriktu Brčko, od njegovog osnivanja do danas, usvojeno je preko 100 vlastitih zakona, koji pomažu građanima da lakše izgrade sredinu koja će biti ponos cijeloj državi, stvaraju pogodnosti za ulazak zdravih inostranih investicija i ideja, a ti zakoni postaju i modeli za entitete u BiH.

## [izmijeni] Obrazovanje

Osnovno obrazovanje je devetogodišnje, obavezno i besplatno u distriktu Brčko, koji ima 16 osnovnih škola, 5 srednjih i, za sada, Ekonomski fakultet. Sloboda izražavanja građana i javnost rada je zajamčena.

## [izmijeni] Kultura

Distrikt ima i svoj javni medij u instituciji J.P. Radio Brčko, a u perspektivi je i njegovo proširenje na pisani i TV segment. Takođe funkcioniše i nekoliko privatnih medija. Na području Brčko Distrikta BiH djeluju privatni mediji RTV Hit, Obiteljski radio Valentino, Radio bet Frattelo.

Brčaci znaju prepoznati kulturne vrijednosti. Zbog toga i posjeduju bogatu narodnu bilbioteku, gradsku galeriju, amatersko pozorište, dom kulture i nekoliko kulturno-umjetničkih društava. U distriktu su aktivna i tri nacionalna kulturna društva – "Prosveta", "Preporod" i "Napredak". Brčko pohode mnoga poznata imena iz svijeta kulture, ne samo s domaćih, nego i širih svjetskih prostora, a Brčaci ih uvijek rado i srdačno dočekuju.

Brčko je poznato po svojima pozorišno/kazališnim susretima koji se redovito održavaju svake godine prvog tjedna u mjesecu studenom. Tada Brčaci punih sedcam dana imaju priklike vidjeti na daskama koje život znače glumce iz kazališnih kuća unutar BiH.

## [izmijeni] Vanjski linkovi

- Portal grada /jedini sajt o Distriktu koji je multietican/
- Portal grada i poslovni adresar
- Historija i mandat OHR Sjever/Brčko

Preuzeto sa: "http://bs.wikipedia.org../../../b/r/%C4%8D/Br%C4%8Dko_distrikt.html"

##### Views

- Članak
- Razgovor
- Trenutna verzija

##### Pretraga

##### Drugi jezici

- Български
- Česky
- Dansk
- Deutsch
- English
- Esperanto
- Hrvatski
- Magyar
- Bahasa Indonesia
- Italiano
- Nederlands
- Srpskohrvatski / Српскохрватски
- Српски / Srpski
- Svenska